La lluita contra la pobresa i l'exclusió social és essencial per garantir l'equitat i avançar cap a una societat més justa, cohesionada i amb igualtat d'oportunitats per a totes les persones, i alhora és un factor necessari per a la recuperació econòmica.
És per això que l'Estratègia Europa 2020 i l'ECAT 2020 defineixen el creixement econòmic integrador com una prioritat.
L'atur és la principal causa de pobresa en la població en edat de treballar.
Per això el Govern impulsa actuacions per facilitar la inserció laboral dels col·lectius amb dificultat d'inserció social.
Articular mesures de foment a les empreses d'inserció, es donar suport específic a la inserció laboral de les persones en situació o greu risc d'exclusió social, és vincular les polítiques actives al treball i representa un estalvi social en matèria de prestacions.
L'estratègia Europa 2020 considera l'impuls de l'economia social com un instrument bàsic per a la correcció de la desigualtat.
En el moment econòmic actual, la restricció de la despesa pública limita força la capacitat de resposta de les administracions públiques a les demandes socials creixents.
Els grans reptes socials necessiten, ara més que mai, una innovació social que promogui la seva cohesió.
Cal impulsar la creació de noves iniciatives empresarials en l'àmbit de l'economia social i solidaria, amb l'objectiu de desenvolupar el potencial de l'emprenedoria social per crear nous llocs de treball i aportar solucions als problemes socials.
També en aquest sentit s'ha publicat recentment el Pla anual de política d'ocupació de 2012.
Atès l'article 170.1 de l'Estatut d'autonomia de Catalunya, on es disposa que correspon a la Generalitat de Catalunya la competència executiva en matèria de treball i relacions laborals, incloent de manera expressa les polítiques actives d'ocupació i la gestió de les subvencions corresponents, i l'article 112 del mateix Estatut d'autonomia de Catalunya, on s'estableix que correspon a la Generalitat, en l'àmbit de les competències executives, la potestat reglamentària i també la funció executiva;
Ateses la Llei 27/2002, de 20 de desembre, sobre mesures legislatives per regular les empreses d'inserció sociolaboral (DOGC núm. 3793, de 3.1.2002), i la Llei 10/1997, de 3 de juliol, de la renda mínima d'inserció (DOGC núm. 2435, de 17.7.1997), desplegada pel Decret 339/2006, de 5 de setembre (DOGC núm. 4716, de 12.9.2006), modificat pel Decret 408/2006, de 24 d'octubre (DOGC núm. 4752, de 2.11.2006), i pel Decret 228/20098, de 18 de novembre (DOGC núm. 5270, de 2.12.2008);
Vista la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/2006, de 21 de juliol (BOE núm. 176, de 25.7.2006), que la desplega;
Vista l'Ordre ESS/2044/2012, de 24 de setembre, per la qual es distribueixen territorialment per a l'exercici econòmic 2012, per a la gestió per les comunitats autònomes amb competències assumides, subvencions de l'àmbit laboral finançades amb càrrec als pressupostos generals de l'estat (BOE núm. 233, de 27/09/2012);
Atesa la disposició addicional primera de l'Ordre ESS/2044/2012, de 24 de setembre, abans esmentada, en la qual es disposa que els fons lliurats per el Servei Públic d'Ocupació Estatal a cada comunitat autònoma podran ser objecte de cofinançament pel Fons Social Europeu a través dels respectius programes operatius regionals;
Vist el Reglament (CE) núm. 1081/2006, del Parlament Europeu i del Consell, de 5 de juliol de 2006 (DOUE L210, de 31.7.2006), relatiu al Fons Social Europeu; el Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L 210, de 31.7.2006), i el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desplegament per al Reglament (CE) núm. 1083/2006 del Consell (DOUE L 371/1, de 27.12.2006), el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió (DOUE L 250/1, de 23.9.2009);
Atès el Reglament (CE) núm. 800/2008, de 6 d'agost de 2008, pel qual es declaren determinades categories d'ajut compatibles amb el mercat comú en aplicació dels articles 87 i 88 del Tractat (Reglament general d'exempció per categories) (DOUE L 214, de 9.8.2008);
Vist el que disposa el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002);
Vista la Llei 1/2012, de 22 de febrer, de pressupostos de la Generalitat per al 2012
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta de la Direcció General d'Economia Social i Cooperativa i Treball Autònom, i amb l'informe previ de l'Àrea Jurídica de la Secretaria d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes,
1.1 Establir les bases reguladores per a la concessió de subvencions a les empreses d'inserció per a la realització d'accions per a la millora de l'ocupació i la inserció laboral dels col·lectius en risc o situació d'exclusió social mitjançant els programes desenvolupats pel Servei de Programes d'Inserció Laboral de la Direcció General d'Economia Social i Cooperativa i Treball Autònom.
1.2 Obrir la convocatòria per a l'any 2012.
Tipus d'actuacions subvencionables
Es podran concedir subvencions als següents programes:
3.1 Poden ser entitats beneficiàries de les subvencions i ajuts que preveu l'article 2 d'aquesta Ordre les empreses d'inserció sociolaboral.
3.2 A efectes del que estableix aquesta Ordre, s'entén per:
Empresa d'inserció sociolaboral, aquella que sigui qualificada com a tal d'acord amb la Llei 27/2002, de 20 de desembre, sobre mesures legislatives per regular les empreses d'inserció sociolaboral, i que estigui inscrita en el Registre administratiu d'empreses d'inserció de Catalunya.
Es consideren destinatàries d'aquestes subvencions:
a) Les persones acollides a la Llei 10/1997, de 3 de juliol, de la renda mínima d'inserció (RMI) (DOGC núm. 2435, de 17.7.1997).
b) Persones en situació d'atur i en les quals conflueixin situacions que fan que els serveis socials acreditin que hi ha exclusió social o risc greu d'arribar-hi.
c) Joves majors de setze anys i menors de trenta, provinents d'institucions de protecció de menors o en risc d'exclusió.
d) Persones amb problemes de drogoaddicció o alcoholisme que, a judici de l'equip terapèutic corresponent, hagin superat les fases de desintoxicació i deshabituació, sempre que no hi hagi més de dotze mesos entre la finalització de l'esmentat tractament i l'inici del procés d'inserció.
e) Persones internes en centres penitenciaris la situació de les quals els permeti accedir a una ocupació, així com persones en llibertat condicional i persones exrecluses, sempre que la contractació es porti a terme dins dels 18 mesos posteriors a la seva excarceració.
Convocatòries i publicació de resolucions d'imports màxims per al procediment de concurrència competitiva
5.1 Anualment per al programa 1, indicat a l'article 2 d'aquesta Ordre, i en funció de les disponibilitats pressupostàries, el/la conseller/a d'Empresa i Ocupació podrà dictar l'ordre de bases i de convocatòria de les subvencions que preveu aquesta ordre de bases.
L'esmentada ordre es publicarà en el Diari Oficial de la Generalitat de Catalunya i indicarà el termini per a la presentació de sol·licituds, la documentació específica que cal aportar per a cada programa, l'aplicació pressupostària a la qual s'ha d'imputar l'import de les subvencions concedides i la quantia màxima destinada, així com les altres dades que exigeixi la normativa d'aplicació.
5.2 Per concedir subvencions per import superior a la quantia total màxima fixada en la convocatòria s'obrirà prèviament una de nova llevat que, excepcionalment, la convocatòria fixi, a més de la quantia total màxima dins dels crèdits disponibles, una quantia addicional d'acord amb el que preveu l'article 58.2 del Reglament de la Llei general de subvencions, aprovat pel Reial decret 887/2006, de 21 de juliol (BOE núm. 176, de 25.7.2006).
5.3 En el supòsit que un cop resolta la convocatòria dels ajuts i subvencions que preveu aquesta Ordre no s'hagués esgotat l'import màxim destinat a l'exercici corresponent, o en cas que s'obtinguin fons addicionals destinats a les accions que regula aquesta Ordre, es podrà, amb el romanent que quedi o amb l' import d'aquests fons addicionals, obrir una nova convocatòria per a la concessió d'ajuts per al desenvolupament de les accions que preveu aquesta Ordre, mitjançant resolució del/de la conseller/a d'Empresa i Ocupació, en la qual es concretaran els imports màxims destinats a l'atorgament d'aquests ajuts i subvencions.
5.4 A mesura que es produeixin renúncies o revocacions de les subvencions previstes en aquesta Ordre, i en el supòsit que un cop resolta la convocatòria no s'hagi esgotat l'import màxim destinat a la corresponent convocatòria o s'obtinguin fons addicionals, es podrà atorgar una subvenció als sol·licitants que, atesa la puntuació de la sol·licitud de subvenció, mantenien una posició immediatament posterior a la de les sol·licituds subvencionades segons l'ordre de preferència establert, sempre que aquests projectes es puguin realitzar en els terminis fixats i d'acord amb el que estableix aquesta Ordre.
Publicació de resolucions d'imports màxims per al procediment de concurrència no competitiva
Anualment, per al programa 2, i per mitjà d'una resolució del/de la conseller/a d'Empresa i Ocupació que es publicarà al Diari Oficial de la Generalitat de Catalunya, es determinarà l'import màxim destinat a la concessió d'aquests ajuts, la partida pressupostària a càrrec de la qual es concediran les subvencions, així com l'àmbit temporal d'abast de les sol·licituds i el termini de presentació.
Requisits de les empreses sol·licitants
7.1 Les empreses sol·licitants de subvencions i ajuts han de complir els requisits següents, que justificaran amb la documentació que es descriu en cada cas:
a) En el cas d'empreses públiques o privades amb 50 treballadors/es o més, donar ocupació, almenys, a un 2% de treballadors/es amb discapacitat sobre el nombre total de treballadors/es de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982); el Reial decret 364/2005, de 8 d'abril (BOE núm. 94, de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
d) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
e) No haver estat sancionades, en resolució ferma en els últims tres anys, per la comissió d'infracció greu en matèria d'integració laboral de persones amb discapacitat, o molt greu en matèria de relacions laborals, o en matèria de seguretat i salut en el treball en els últims cinc anys, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost (BOE núm. 189, de 8.8.2000).
f) Disposar d'un sistema d'organització i de gestió de la prevenció de riscos laborals, d'acord amb la Llei 31/1995, de prevenció de riscos laborals (BOE núm. 269, de 10.11.1995); el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997), així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
g) Indicar els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, d'acord amb la disposició addicional setena de la Llei 5/2008, de 24 d'abril, del dret de les dones a eradicar la violència masclista que afegeix un nou apartat 7.
h) Complir els requisits específics que es determinen en aquesta Ordre per a cada ajut o subvenció.
i) Complir qualsevol altra obligació legal o reglamentària que els pugui afectar.
j) Complir les obligacions i no incórrer en els supòsits de prohibició establerts als articles 90.bis i 92. bis del Text refós de la Llei de finances públiques de Catalunya, provat pel Decret legislatiu 3/2002.
k) Acceptar la seva inclusió en la llista de beneficiaris publicada de conformitat amb l'article 7 apartat 2, lletra d) del Reglament (CE) núm. 1828/2006 de la Comissió.
7.2 El compliment d'aquests requisits s'acreditarà mitjançant l'aportació de la documentació que preveu l'article 39.3 d'aquesta Ordre.
Règim de subjecció a la normativa comunitària d'ajuts d'estat
Els ajuts regulats en aquesta Ordre són ajuts d'estat acollits al Reglament 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú en aplicació dels articles 87 i 88 del Tractat CE (Reglament general d'exempció per categories), publicat al DOUE L 214, de 9.8.2008.
9.1 El procediment de concessió d'ajuts i subvencions regulats en aquesta Ordre és el que es determina en els epígrafs següents:
a) Respecte al programa 1, la concessió s'efectuarà mitjançant règim de concurrència competitiva.
Excepcionalment, d'acord amb l'article 22.1 de la Llei 38/2003, de 17 de novembre, general de subvencions, i per tal de garantir que els ajuts puguin arribar a la major part de les empreses beneficiàries, es procedirà al prorrateig, amb la valoració i justificació prèvies per part de la Comissió de valoració, per la qual cosa la quantitat que finalment s'atorgui podrà ser inferior en relació amb la sol·licitud formulada per l'entitat interessada.
b) Respecte al programa 2, la concessió s'efectuarà mitjançant el procediment de concurrència no competitiva.
9.2 Per als ajuts i subvencions del programa 1, amb procediment de concessió de concurrència competitiva, la instrucció del procediment de concessió correspon a la Subdirecció General de Polítiques Empresarials i Laborals per a la Diversitat.
L'avaluació i comparació de les sol·licituds es realitzarà d'acord amb els criteris objectius d'atorgament que s'indiquin a cada base específica d'aquesta Ordre.
A aquests efectes es constituirà una comissió tècnica d'avaluació de les sol·licituds que es presentin integrada pels òrgans següents, o persona que designin: els/les directors/es de cadascun dels Serveis Territorials del Departament d'Empresa i Ocupació, si s'escau, el/la subdirector/a general de Polítiques Empresarials i Laborals per a la Diversitat, un lletrat/da de la Direcció General d'Economia Social i Cooperativa i Treball Autònom, i/o el/la cap de Servei de Programes d'Inserció Laboral, i/o el/la cap de Secció de Programes d'Inserció.
L'esmentada comissió, elaborarà una acta en la qual concretarà el resultat de l'avaluació efectuada, d'acord amb els criteris de valoració i la ponderació definida en les presents bases reguladores.
A la vista de l'expedient i de l'acta emesa per la comissió tècnica d'avaluació, el/la subdirector/a general de Polítiques Empresarials i Laborals per a la Diversitat elevarà la proposta de resolució al/a la director/a general d'Economia Social i Cooperativa i Treball Autònom, el/la qual emetrà la resolució que correspongui degudament motivada, amb el tràmit d'audiència previ, del qual es podrà prescindir quan no figurin en el procediment ni es tinguin en consideració altres fets o altres al·legacions o proves que les presentades pels interessats.
9.3 Les sol·licituds que s'atorguin mitjançant el procediment de concurrència no competitiva s'iniciaran a instància de part i s'instruiran i resoldran per ordre de presentació fins exhaurir la partida pressupostària assignada.
Per al programa 2, el/la subdirector/a general de Polítiques Empresarials i Laborals per a la Diversitat elaborarà la proposta de resolució, tenint en compte la documentació presentada, i l'elevarà al/a la director/a general d'Economia Social i Cooperativa i Treball Autònom, el/la qual emetrà resolució sobre la concessió o denegació de la subvenció.
9.4 En el procediment per als ajuts i subvencions atorgats mitjançant el procediment de concurrència no competitiva, el termini màxim per resoldre i notificar la resolució de subvenció serà de dos mesos, comptadors des de l'endemà de la data de finalització del termini de presentació de les sol·licituds que es fixi a cada convocatòria per als programes atorgats mitjançant procediment de concurrència competitiva o comptadors des de l'endemà de la data en què la sol·licitud hagi tingut entrada en el registre del Departament d'Empresa i Ocupació per als programes concedits mitjançant règim reglat.
9.5 La resolució, degudament motivada, es notificarà a la persona o entitat interessada per correu certificat o per qualsevol mitjà que permeti tenir constància de la seva recepció, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
9.6 Contra la resolució de concessió o denegació dels ajuts i subvencions atorgats mitjançant el procediment de concurrència competitiva o no competitiva que no exhaureixen la via administrativa, es podrà interposar recurs d'alçada davant el/la secretari/ària d'Ocupació i Relacions Laborals del Departament d'Empresa i Ocupació en el termini d'un mes a comptar de l'endemà de la recepció de la seva notificació 9.7 La concessió dels ajuts concedits queda condicionada a les disponibilitats pressupostàries.
En el cas de les subvencions de concurrència no competitiva, si un cop tancat l'exercici pressupostari quedessin pendents de resoldre sol·licituds presentades en temps i forma, aquestes es podran satisfer a càrrec dels crèdits corresponents de l'exercici pressupostari següent amb la nova sol·licitud prèvia, i restaran condicionades al corresponent inici anual de gestió del programa així com a les disponibilitats pressupostàries del nou exercici.
Igualment per a les subvencions de concurrència no competitiva i amb càrrec dels crèdits corresponents a l'exercici pressupostari de l'any en curs es satisfaran les sol·licituds per a contractes que s'hagin iniciat entre l'1 d'octubre i el 31 de desembre de l'exercici anterior.
El Departament d'Empresa i Ocupació pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts.
Bases específiques dels programes
Suport al funcionament de les empreses d'inserció
L'objecte d'aquest programa és subvencionar costos derivats de la contractació de tècnics/tècniques d'acompanyament a la inserció i/o a la producció.
Definició i característiques dels/de les tècnics/tècniques d'acompanyament a la inserció i/o producció
12.1 La persona contractada com a tècnic/a d'acompanyament a la inserció haurà de complir els requisits següents:
a) Estar en possessió d'una titulació mínima de diplomatura o grau.
b) Acreditar experiència prèvia en el camp de la inserció.
12.2 Les funcions del/de la tècnic/a d'acompanyament a la inserció seran:
a) Acompanyar en accions formatives en competències transversals per tal de proporcionar les estratègies necessàries per a l'adquisició d'hàbits personals i per a la millora i perfeccionament de les habilitats personals i socials.
c) Prospecció d'empreses per a la integració laboral dels/de les treballadors/es en procés d'inserció, mediació laboral entre treballadors/es en procés d'inserció i l'empresa ordinària i seguiment de la incorporació laboral a una empresa ordinària durant un període màxim de sis mesos de treballadors/es provinents d'una empresa d'inserció.
d) Coordinació amb el personal tècnic d'acompanyament a la producció, si s'escau.
12.3 La persona contractada com a tècnic/a d'acompanyament a la producció haurà de complir els requisits següents:
a) Tenir experiència en el camp professional en què es basi l'activitat productiva, la qual acreditarà mitjançant una declaració en la qual figuri el temps que porta desenvolupant professionalment la seva activitat així com les empreses en les quals hagi prestat els seus serveis.
b) Estar vinculat a l'empresa d'inserció mitjançant un contracte laboral.
12.4 Les funcions del/de la tècnic/a d'acompanyament a la producció seran:
a) Acompanyament en l'acció formativa en competències tecnicoprofessionals per tal de contribuir a la millora de la qualificació professional dels/de les treballadors/ores en procés d'inserció d'una empresa d'inserció.
c) Coordinació amb el personal tècnic d'acompanyament a la inserció, si s'escau.
Ambdós tècnics hauran de fer el seguiment d'un grup de 2 a 15 treballadors/ores en procés d'acompanyament a la inserció i/o producció.
12.5 El nombre màxim de tècnics d'acompanyament que poden ser objecte de subvenció és el següent:
a) En el supòsit que l'empresa d'inserció pugui justificar el seguiment d'un grup d'acompanyament de 8 a 15 persones durant tot el període subvencionat segons els informes de seguiment i avaluació sol·licitats pel Departament d'Empresa i Ocupació, podrà sol·licitar subvenció per a un/a tècnic/a d'acompanyament a la inserció i un/a tècnic/a d'acompanyament a la producció.
b) En el supòsit que l'empresa d'inserció pugui justificar el seguiment de grups d'acompanyament inferiors a 8 persones durant tot el període subvencionat segons els informes de seguiment i avaluació sol·licitats pel Departament d'Empresa i Ocupació, l'empresa d'inserció podrà sol·licitar un únic tècnic d'acompanyament, a la inserció o a la producció, segons necessitats de l'entitat.
13.1 Els criteris que s'utilitzaran per a la valoració de les sol·licituds que es presentin per a l'obtenció de les subvencions establertes i la seva ponderació seran els següents:
a) Viabilitat tècnica del projecte sol·licitat (descripció i adequació dels objectius, recursos tècnics, adaptació metodològica d'acord amb les necessitats i objectius ocupacionals del col·lectiu de referència, eines metodològiques d'intervenció...).
b) Realitzar prospecció empresarial i disposar d'acords amb empreses externes.
Es valorarà fins a un màxim de 20 punts.
c) Resultats i qualitat de l'entitat en l'execució dels projectes en el marc de convocatòries anteriors en relació amb la intervenció, el nivell d'inserció i el compliment de la gestió administrativa.
d) Experiència acreditada de l'entitat en la realització de mesures d'acompanyament i anàlisi del perfil i tipologia del col·lectiu al qual es dirigeix la intervenció.
e) Incorporació del treball en xarxa (treball conjunt amb els serveis de la xarxa comunitària del territori i altres agents implicats).
f) Estructura d'equip en l'empresa per al seguiment i execució del projecte.
g) Inclusió de la perspectiva de gènere en les mesures d'acompanyament.
A les empreses d'inserció que no hagin col·laborat en els exercicis pressupostaris anteriors, no se'ls aplicarà el criteri objectiu d'atorgament descrit en la lletra c) del paràgraf anterior i la seva ponderació en relació amb la resta serà la següent:
En referència a la lletra a) tindran una puntuació màxima de 30 punts, en referència a la lletra b) tindrà una puntuació màxima de 25 punts, les lletres d) i e) tindran, per a cadascuna d'elles, una puntuació màxima de 15 punts i, finalment, les lletres f) i g) tindran, per a cadascuna d'elles, una puntuació màxima de 7,5 punts.
13.2 Un cop valorades les sol·licituds que es presentin d'acord amb els criteris fixats en l'apartat anterior i ponderades d'acord amb el barem establert, la puntuació que, com a màxim, podran obtenir les entitats sol·licitants serà de 100 punts.
En el cas que el projecte presentat no assoleixi una puntuació mínima de 51 punts, no podran accedir a les subvencions.
Determinació de l' import de les subvencions
14.1 En el supòsit que el/la tècnic/a d'acompanyament a la inserció assumeixi el seguiment d'un grup de 8 a 15 treballadors/es, la subvenció consistirà en els costos salarials del contracte de treball a temps complet i de les altres despeses definides a l'article 16 relacionades directament amb l'exercici de les seves funcions, amb una quantia màxima anual de 25.000 euros.
La quantia màxima anual de la subvenció es reduirà en el supòsit que el/la tècnic/a d'acompanyament a la inserció assumeixi el seguiment d'un grup de 5 a 7 treballadors/ores, fins a 17.000 euros; i en el supòsit que el/la tècnic/a assumeixi un grup de 2 a 4 treballadors/ores, fins a 11.800 euros.
14.2 Per part del/de la tècnic/a d'acompanyament a la producció, en el supòsit que assumeixi el seguiment d'un grup de 8 a 15 treballadors/ores, la subvenció consistirà en els costos salarials del contracte de treball a temps complet i de les altres despeses definides a l'article 16 relacionades directament amb l'exercici de les seves funcions, amb una quantia màxima anual de 21.000 euros.
La quantia màxima anual de la subvenció es reduirà en el supòsit que el/la tècnic/a d'acompanyament a la producció assumeixi el seguiment d'un grup de 5 a 7 treballadors/ores, fins a 14.000 euros; i en el supòsit que el/la tècnic/a assumeixi un grup de 2 a 4 treballadors, fins a 9.500 euros.
14.3 En tots els casos, se subvencionarà un màxim de dotze mensualitats que es podran iniciar a partir de l'1 de gener de l'exercici d'atorgament.
14.4 En qualsevol cas, la retribució final que percebi la persona treballadora no pot ser inferior a la quantia mínima que preveu el conveni col·lectiu aplicable.
Aquestes subvencions es reduiran proporcionalment en el supòsit que la contractació dels/de les tècnics/tècniques sigui a temps parcial o en funció de la jornada laboral que els/les tècnics/tècniques d'acompanyament a la inserció i/o producció dediquin al programa.
Només se subvencionaran accions realitzades durant l'exercici d'atorgament.
Es consideraran despeses subvencionables les despeses salarials i les despeses imputables a la Seguretat Social dels/de les tècnics/tècniques d'acompanyament a la inserció i a la producció.
Obligacions específiques dels beneficiaris de la subvenció
Les empreses beneficiàries de les subvencions d'aquest programa resten sotmeses a les obligacions establertes en l'article 22 d'aquesta Ordre i, a més, a les obligacions específiques següents:
a) Contractar la persona que portarà a terme les accions descrites en aquest programa, en el cas que no hagués estat contractada, i assumir, per tant, les obligacions que es derivin de la Llei, del conveni col·lectiu corresponent i de la voluntat de les parts manifestada en el contracte de treball, si s'escau.
b) Contractar la persona en procés d'inserció a la qual els/les tècnics/ques faran l'acompanyament, i assumir, per tant, les obligacions que es deriven de la Llei, del conveni col·lectiu corresponent i de la voluntat de les parts manifestada en el contracte de treball.
c) Comunicar a l'òrgan gestor tota alteració de les condicions que es varen tenir en compte per a la concessió de la subvenció en un termini màxim d'un mes des de que es produeixi.
d) Comunicar a l'òrgan gestor les baixes del personal contractat en el termini màxim d'un mes.
En aquest cas, es podrà substituir la persona contractada per altre/a treballador/a que reuneixi els mateixos requisits exigits a la concessió de la subvenció i ajuts.
e) Presentar els annexes de seguiment i avaluació que estan a disposició de les persones interessades a la pàgina web del Departament d'Empresa i Ocupació de la Generalitat de Catalunya [URL].
Programa 2, Incentius a la contractació de persones en risc d'exclusió per part de les empreses d'inserció
Aquesta acció té com a objectiu fomentar la contractació per part de les empreses d'inserció dels col·lectius destinataris definits a l'article 4 d'aquesta Ordre.
Determinació de l'import de les subvencions
La quantia màxima, amb caràcter general, és del 75% de l'import mensual vigent de l'Índex de Renda de Subsistència de Catalunya (IRSC) i no podrà superar el 60% de la base de cotització mensual a la Seguretat Social per la contractació de la persona treballadora.
Tanmateix, per un sol cop en el procés d'inserció, quan es tracti de contractes de durada igual o superior a sis mesos, la quantia màxima mensual subvencionada serà del 110% de l' import mensual vigent de l'IRSC i no podrà superar el 60% de la base de cotització mensual a la seguretat social per la contractació de la persona treballadora multiplicat pel coeficient corrector de bonificació d'1,4667 (quocient entre el 110% i el 75%).
Per al càlcul de la subvenció a què té dret l'empresa d'inserció i/o per a les seves possibles revocacions, als efectes de còmput de les dates dels contractes, s'entendrà que tots els mesos sencers treballats són de 30 dies.
Durada i pròrroga de la subvenció
L'acció definida en aquest capítol serà subvencionable per un període mínim de contractació de 3 mesos i màxim d'un any dins de l'exercici pressupostari.
No obstant això, l'empresa d'inserció podrà sol·licitar ajuts pels contractes iniciats durant el darrer trimestre de l'any anterior per haver-se formalitzat amb posterioritat a la finalització del termini de presentació de sol·licituds.
Aquesta subvenció es podrà prorrogar en exercicis pressupostaris posteriors fins assolir, com a màxim i de manera acumulativa, un total subvencionat de 30 mesos, amb la sol·licitud anual prèvia del beneficiari de la subvenció i sempre que hi hagi disponibilitats pressupostàries.
El nombre de mesos establert en aquest article, així com les seves corresponents pròrrogues, s'entendrà que és referit a cada treballador/a de manera acumulativa, amb independència de les diferents empreses o entitats en què pugui haver estat contractat/ada, per la qual cosa una vegada assolit el límit esmentat, aquest/a treballador/a ja no generarà dret a cap més subvenció per aquest concepte.
Es consideraran despeses subvencionables les despeses salarials i les despeses imputables a la Seguretat Social de les persones treballadores en procés d'inserció.
Requisits i obligacions específiques dels beneficiaris de la subvenció
Pel que fa a la contractació de persones destinatàries de la RMI, és condició necessària que tinguin el seu expedient vigent en la data de presentació de la sol·licitud d'ajuts o bé que el motiu de la seva suspensió o extinció hagi estat la seva contractació per l'entitat subvencionada.
Els/les beneficiaris/àries d'aquesta subvenció, a més de complir amb les obligacions genèriques previstes a l'article 22 d'aquesta Ordre, estan obligats/ades a:
a) Contractar la persona en procés d'inserció, la qual queda vinculada laboralment a l'empresa d'inserció, i assumir, per tant, les obligacions que es deriven de la llei, del conveni col·lectiu corresponent i de la voluntat de les parts manifestada en el contracte de treball.
La durada del contracte no pot ser inferior al periode sol·licitat.
b) Comunicar, en el termini màxim d'un mes des que es produeixin, la data de les baixes dels/de les treballadors/ores en procés d'inserció, tant si són voluntàries com per altres motius.
Aquesta comunicació s'efectuarà mitjançant l'aportació d'una còpia de la baixa.
c) Presentar un informe de seguiment i avaluació de la persona treballadora en procés d'inserció en una empresa d'inserció, d'acord amb el model normalitzat que està a disposició de les persones interessades a la pàgina web del Departament d'Empresa i Ocupació de la Generalitat de Catalunya [URL].
Obligacions de les empreses beneficiàries
Les empreses beneficiàries dels ajuts i subvencions regulats en aquesta Ordre resten sotmesos a les obligacions comunes següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció o ajut.
b) Justificar davant l'òrgan concedent o l'entitat col·laboradora, si escau, el compliment dels requisits i les condicions que determinin la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
c) Sotmetre's a les actuacions de comprovació que corresponguin als òrgans concedents, i les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
d) Comunicar al Departament d'Empresa i Ocupació altres subvencions, ajuts, ingressos o recursos sol·licitats o concedits per a la mateixa finalitat, procedents de qualsevol de les administracions o entitats públiques o privades, nacionals o internacionals, així com qualsevol alteració que afecti els requisits i les condicions tinguts en compte per a la concessió de la subvenció.
Aquesta comunicació es farà tan aviat es conegui i, en tot cas, abans de la justificació de l'aplicació donada als fons percebuts.
e) Proposar al Departament d'Empresa i Ocupació qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre de bases.
f) Informar de totes les incidències relatives a les actuacions subvencionades.
g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al/a la beneficiari/ària en cada cas o programa, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
En cas que les actuacions estiguin cofinançades pel Fons Social Europeu, els/les beneficiaris/àries hauran de recollir en la seva comptabilitat les despeses imputades a cadascuna de les accions de forma separada o per qualsevol altre mitjà que permeti la seva identificació.
A aquest efecte, com a mínim en el descriptiu del document comptable hi haurà de constar "cofinançada pel Fons Social Europeu" o bé "amb cofinançament del Fons Social Europeu".
Així mateix hauran de comptar amb una pista d'auditoria adequada que permeti verificar, d'una banda, la correcta realització de les activitats objecte d'aquesta Ordre, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
h) Reintegrar els fons percebuts en cas de revocació en els supòsits previstos a l'article 30 d'aquesta Ordre.
i) Fer constar la col·laboració del Departament d'Empresa i Ocupació, de la Direcció General d'Economia Social i Cooperativa i Treball Autònom en aquella inversió o material escrit producte de l'actuació subvencionada, i la del Fons Social Europeu per als programes cofinançats sota el lema "El FSE inverteix en el teu futur".
j) Sol·licitar prèviament per escrit a la Direcció General d'Economia Social i Cooperativa i Treball Autònom l'aprovació del text escrit i el disseny de la publicitat si l'entitat subvencionada vol fer publicitat de les accions realitzades amb la col·laboració del Departament d'Empresa i Ocupació.
k) Complir els requisits específics que, per a cada ajut o subvenció, s'estableixin en aquestes bases reguladores.
l) Conservar els justificants originals i electrònics i altra documentació relacionada amb la subvenció atorgada, durant un període mínim de 5 anys i en cas de cofinançament per part del FSE, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys a partir del tancament del programa operatiu en què està cofinançat, i que es preveu que no es produirà abans de l'any 2021.
El còmput dels terminis que preveu aquest apartat s'interromprà en el supòsit en què es produeixi la interrupció del termini de prescripció per a la comprovació de la subvenció.
Les empreses beneficiàries que, sense haver transcorregut el període esmentat a l'apartat anterior, decideixin suspendre l'activitat o dissoldre's, hauran de remetre còpia compulsada dels justificants de la realització de l'activitat subvencionada a l'òrgan concedent.
m) Complir qualsevol altra obligació legal o reglamentària que pugui afectar-los.
n) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
o) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
p) D'acord amb els articles 8 i 9 del Reglament (CE) núm. 1828/2006 de la Comissió Europea, s'assegurarà que les persones destinatàries de l'actuació han estat informades que està cofinançada en un 50 per cent pel Fons Social Europeu en el marc del Programa Operatiu de Competitivitat Regional i Ocupació de Catalunya, per al període 2007-2013, número CCI 2007ES052PO007.
Concretament farà constar l'emblema de la Unió Europea, el lema del Fons Social Europeu i la declaració "L' FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
q) Haurà d'informar al Departament d'Empresa i Ocupació dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
r) Estaran obligats/ades a prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE– de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
s) Les empreses beneficiàries de les subvencions d'aquesta Ordre adoptaran les mesures necessàries i realitzaran les activitats de prevenció necessàries, incloses les relatives a mètodes de treball i equips i mitjans de protecció, per tal que es garanteixi el màxim nivell de protecció en les condicions de seguretat i salut de les persones participants en les accions.
Així mateix, es garantirà que cadascuna de les persones que participen en les accions rebi la formació teòrica i pràctica suficient i adequada en matèria preventiva prèviament a la seva incorporació al lloc de treball o si es produeixen canvis en les funcions a desenvolupar o s'introdueixen variacions en els equips de treball.
També es farà efectiu el principi d'igualtat d'oportunitats en el treball en totes les fases de les actuacions ocupacionals, especialment en la selecció de les persones participants i en el procés.
Justificació de les subvencions i ajuts
23.1 La justificació del compliment de les condicions imposades i de la consecució de l'objecte de la subvenció o ajut es farà d'acord amb la modalitat que s'estableixi en aquesta Ordre de bases i segons el que preveu l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997) o, si s'escau, la que es dicti en substitució d'aquesta normativa, així com els articles 30 i 31 de la Llei 38/2003, de 17 de novembre, general de subvencions.
23.2 La no-presentació dins del termini de la justificació de les despeses efectuades suposarà l'incompliment de l'obligació de la justificació, que és causa de revocació de la subvenció atorgada, de conformitat amb el que estableix l'article 99.1.a) del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, (DOGC núm. 3791A, de 31.12.2002), sens perjudici que es consideri que pugui constituir infracció i li sigui aplicable el règim sancionador establert a l'article 101 i següents de l' esmentat Text refós.
23.3 Les despeses subvencionables i els documents que cal aportar per justificar el compliment dels ajuts i subvencions regulades en aquesta Ordre s'estableix per a cada programa a les seves bases específiques.
En els supòsits de cofinançament pel FSE, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008); i l'Ordre TIN/788/2009, de 25 de març, que modifica l'anterior (BOE núm. 79, d'1.4.2009).
Qualsevol altra normativa que desplegui els reglaments abans esmentats.
Modalitat de justificació econòmica
24.1 La justificació econòmica per als programes 1 i 2 s'efectuarà mitjançant la presentació de la documentació següent:
a) Una relació classificada de totes les despeses subvencionables al desenvolupament de l'acció.
b) Originals dels fulls de salari del període que es justifica, juntament amb els rebuts de pagament bancari.
c) Per als programes 1 i 2, butlletins de cotització a la Seguretat Social, TC1 i TC2, abonats durant el període que es justifica, juntament amb els rebuts de pagament bancari.
d) Còpia compulsada dels documents que acreditin l'ingrés a la hisenda pública de les retencions efectuades a compte de l'IRPF en el període que es justifica, juntament amb els rebuts de pagament bancari.
24.2 Per als programes 1 i 2, la documentació de l'apartat anterior s'ha de presentar en el termini de 2 mesos a partir de la finalització de l'acció i com a màxim el 28 de febrer de 2013.
24.3 En cas de cofinançament pel PO Regional, indicar que els costos no elegibles pel FSE inclouen tant els corresponents a les quotes a la Seguretat Social com els dels salaris bruts percebuts per les persones participants en tot el període en que estiguin en situació d'incapacitat laboral transitòria.
Avaluació i justificació tècnica
Pel programa 1, les empreses perceptores dels ajuts hauran de presentar:
Seguint les instruccions de la Direcció General d'Economia Social i Cooperativa i Treball Autònom i segons el model normalitzat que estarà a disposició de les persones interessades a la pàgina web del Departament d'Empresa i Ocupació de la Generalitat de Catalunya [URL].
a) Una memòria valorativa del projecte o actuació subvencionada en el termini d'un mes des de la finalització del programa.
Aquesta memòria valorativa haurà de descriure les accions desenvolupades, els indicadors de resultats, així com realitzar les aportacions que es considerin adients per aconseguir la millora del programa.
b) Els annexes de seguiment i avaluació juntament amb la documentació de justificació econòmica en el termini de dos mesos de la finalització del programa.
Per a programa 2, les empreses perceptores dels ajuts hauran de presentar un full de seguiment i avaluació per cada persona treballadora en procés d'inserció, abans del 31 de gener de l'any següent a la presentació de la sol·licitud, segons el model normalitzat que estarà a disposició de les persones interessades a la pàgina web del Departament d'Empresa i Ocupació de la Generalitat de Catalunya [URL].
Justificació i acreditació telemàtica
Es podran utilitzar mitjans electrònics, informàtics i telemàtics per al procediment de justificació econòmica de les subvencions mitjançant la Plataforma d'Integració i Col·laboració Administrativa, PICA.
L'acreditació de les despeses també es podrà efectuar mitjançant factures electròniques, sempre que compleixin els requisits exigits a l'àmbit tributari.
Una bestreta del 75% de la subvenció atorgada quan el/la subdirector/a general de Polítiques Empresarials i Laborals per a la Diversitat emeti un informe relatiu a la comunicació d'inici per part del/de la beneficiari/ària de la subvenció, mitjançant la presentació prèvia de la documentació següent:
1) Contractes de treball dels/de les tècnics/tècniques contractats degudament comunicats a les oficines del SOC.
2) Annex normalitzat en el qual consti la data d'inici del programa.
3) Annex normalitzat on consti la relació d'usuaris a qui donaran suport els/les tècnics/tècniques contractats/ades.
La tramitació del pagament es farà de manera fraccionada d'acord amb el Pla de Tresoreria de la Generalitat de Catalunya i les condicions establertes en la Resolució de concessió i no requerirà de l'aportació de cap mena de garantia per part de l'entitat beneficiària.
La resta de la subvenció atorgada es pagarà a l'entitat un cop s'hagi verificat que les accions s'han realitzat correctament i s'hagin justificat les despeses efectivament pagades en els termes previstos als articles 23 i 24 de la present Ordre.
Una bestreta del 75% de la subvenció atorgada en el moment de dictar la resolució de concessió.
La tramitació del pagament es farà de manera fraccionada d'acord amb el Pla de Tresoreria de la Generalitat de Catalunya i les condicions establertes en la Resolució de concessió, i no requerirà de l'aportació de cap mena de garantia per part de l'entitat beneficiària.
La resta de la subvenció atorgada es pagarà a l'entitat un cop s'hagin justificat les despeses efectivament pagades en els termes previstos als articles 23 i 24 de la present Ordre.
Les empreses beneficiàries dels ajuts i subvencions s'han de sotmetre a les actuacions de comprovació que el Departament d'Empresa i Ocupació consideri necessàries i a les de control financer que corresponguin, d'acord amb el que preveuen els articles 97 i següents del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre, i els articles 45 i 46 de la Llei 38/2003, de 17 de novembre.
Causes de revocació i procediment
30.1 Són causes de revocació, i es procedirà a la revocació corresponent de la subvenció i, si escau, al reintegrament de les quantitats percebudes indegudament, amb l'interès de demora que correspongui, des del moment del pagament de la subvenció i fins la data en què s'acordi la procedència del reintegrament, d'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, les següents:
a) L' incompliment total o parcial de l'objectiu, de l'activitat o del projecte, o la no-adopció del comportament que fonamenta la concessió de la subvenció.
b) L' incompliment de l'obligació de justificació o la justificació insuficient, en els termes que estableix aquesta Ordre.
c) L'obtenció de la subvenció falsejant les condicions requerides o ocultant les que ho haurien impedit.
d) L' incompliment de les obligacions imposades per l'Administració a les empreses beneficiàries, així com els compromisos assumits per aquests, amb motiu de la concessió de la subvenció, sempre que afecti la manera com s'ha d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
e) L' incompliment de les condicions imposades per l'Administració a les empreses beneficiàries, així com dels compromisos assumits per aquests, amb motiu de la concessió de la subvenció, diferents dels anteriors, incloent-hi l'obstrucció de les actuacions de control o la resistència a permetre-les, de manera que s'impedeixi comprovar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europeu o d'organismes internacionals.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l' incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Per l'excés obtingut sobre el cost de l'activitat desenvolupada quan l' import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme la persona o entitat beneficiària.
h) L 'incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions.
i) L' incompliment de les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
j) L'adopció en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
k) La no inclusió o la utilització indeguda dels mitjans a prevenir i detectar casos d'assetjament sexual i d'assetjament per raó de sexe, i/o dels utilitzats per intervenir-hi.
l) L' incompliment de les obligacions o incórrer en els supòsits establerts als articles 90 bis i 92 bis del Text refós de la Llei de finances públiques de Catalunya.
m) L' incompliment de l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
l' incompliment de l'obligatorietat de les empreses de més de 250 treballadors/ores, d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones.
n) L' incompliment de qualsevol altra obligació establerta en la normativa aplicable o en aquesta Ordre.
30.2 Les subvencions per al programa 2 es revocaran d'acord amb els criteris específics següents:
a) Es revocarà parcialment la subvenció concedida en el cas de baixa voluntària de la persona treballadora de l'empresa o entitat subvencionada, amb independència del moment en que es produeixi, sempre que sigui comunicada dins del termini d'un mes des que tingué lloc.
b) Es revocarà totalment la subvenció concedida en el cas de baixa involuntària del treballador de forma no motivada i subjectiva.
Aquesta revocació podrà ser parcial prèvia justificació per part de l'entitat beneficiària dels motius de l'acomiadament.
Aquesta comunicació haurà de ser efectuada en el termini màxim d'un mes i acceptada per l'òrgan competent atorgant.
30.3 Si l'òrgan concedent, com a conseqüència de la seva actuació de comprovació, tant del Departament d'Empresa i Ocupació com de la Intervenció General, en el marc del procediment de control, aprecia la concurrència d'alguna causa de revocació de la subvenció concedida esmentades anteriorment, haurà d'instar l' inici del corresponent procediment de revocació, d'acord amb el que preveu la secció quarta del capítol 9 de la Llei de finances públiques de Catalunya; o si aprecia algun motiu d'infracció haurà d'instar l' inici del procediment sancionador, d'acord amb el que preveu la secció cinquena de l' esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l' inici del procediment de revocació i sancionador.
31.1 Les empreses beneficiàries només podran renunciar, totalment o parcialment, per causes justificades i de manera expressa, a les subvencions atorgades, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
31.2 En cas que la quantitat corresponent al total de despeses justificades sigui inferior a la quantitat atorgada, l'empresa beneficiària podrà renunciar de forma expressa al seu dret de percebre la part de la subvenció percebuda indegudament.
32.1 Els ajuts que s'atorguen mitjançant aquesta Ordre seran incompatibles amb qualsevol altre ajut obtingut per l'empresa sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons.
32.2 L' import dels ajuts concedits en cap cas pot ser d'una quantia que, aïlladament o en concurrència amb subvencions d'altres empreses o entitats públiques o privades, nacionals o internacionals, superi el cost de l'activitat a desenvolupar per l'empresa beneficiària.
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions, i es procedirà d'acord amb el que estableix aquest article.
35.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, quan les subvencions concedides, individualment considerades, siguin d'import igual o superior a 3.000 euros, l'òrgan concedent donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i en el tauler d'anuncis que correspongui, indicant la convocatòria, el programa i el crèdit pressupostari al qual s'han imputat, l'empresa beneficiària, la quantitat concedida i la/les finalitat/s de la subvenció.
35.2 En el supòsit que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades al tauler d'anuncis corresponent depenent del programa de què es tracti.
35.3 Sens perjudici del que han establert els apartats anteriors, es donarà publicitat dels atorgaments de les subvencions mitjançant la seva exposició a la pàgina web del Departament d'Empresa i Ocupació [URL].
Publicitat de les subvencions per part de l'empresa beneficiària
36.1 L'empresa beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a l'article 22 d'aquesta Ordre sobre les obligacions de les empreses beneficiàries i d'acord amb el que preveu l'article 14.h) de la Llei general de subvencions i l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
36.2 Tots els projectes o actuacions subvencionats pel Departament d'Empresa i Ocupació hauran d'estar identificats d'acord amb el que determina la normativa reguladora del Departament d'Empresa i Ocupació i, si escau, del Fons Social Europeu, inclouran la declaració que informi del cofinançament per part del FSE en un percentatge del 50%.
Així, s'han d'incorporar en els dispositius de difusió que s'utilitzin (publicacions, tríptics, documents de suport, etc.), on es farà constar clarament el suport del Departament d'Empresa i Ocupació, si escau, el del Fons Social Europeu i l'emblema de la Unió Europea, la referència al Fons Social Europeu i la declaració "El FSE inverteix en el teu futur", i es demanarà l'aprovació del Departament d'Empresa i Ocupació abans de la seva publicació.
El Departament d'Empresa i Ocupació pot establir, dirigir i gestionar la difusió de les accions desenvolupades per difondre'n el coneixement.
Si ho considera convenient, el Departament d'Empresa i Ocupació pot publicar les memòries, els estudis o altres treballs derivats de les accions desenvolupades a l'empara d'aquesta Ordre.
36.3 Així mateix, i amb la suficient antelació, les empreses beneficiàries que promoguin actuacions relatives a les accions subvencionades hauran d'informar a la Direcció General d'Economia Social i Cooperativa i Treball Autònom de la realització d'actes públics de difusió i promoció a la present Ordre.
Obertura de convocatòria i fixació d'imports màxims
S'obre la convocatòria i es fixa l' import màxim per a l'any 2012 per a la presentació de sol·licituds d'ajuts i subvencions per dur a terme els programes 1 i 2 d'aquesta Ordre.
Aplicació pressupostària i imports màxims destinats
38.1 L' import màxim destinat als atorgaments de les subvencions que preveu l'article 2 durant l'anualitat 2012 és de 2.483.747,77 euros, i es distribueix de la forma següent:
La distribució inicial d'imports de les dues línies podrà ser modificada en atenció al desenvolupament i necessitats de cada línia.
Aquests imports màxims podran ser objecte de modificació d'acord amb les disponibilitats pressupostàries, amb la resolució prèvia del/de la director/a general d'Economia Social i Cooperativa i Treball Autònom.
Les actuacions regulades en la present Ordre es financen amb càrrec als fons rebuts del Ministeri d'Ocupació i Seguretat Social i seran objecte de cofinançament pel FSE.
Aquestes actuacions seran cofinançades en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007-2013, número CCI 2007ES052PO007.
Per calcular el cost total certificable dels ajuts del Programa 2 es prendrà com a referència l'import de la subvenció, que serà com a mínim el 50% d'aquest cost total, amb independència de l'aportació de les empreses.
En la resolució d'atorgament per aquest programa es farà constar l' import de la subvenció i el cost total certificable.
Així mateix, les empreses estaran obligades a presentar justificants de despesa pel cost total certificable.
38.2 L'atorgament d'aquestes subvencions estarà condicionat a l'existència de disponibilitats pressupostàries, a l'efectiva transferència de fons per part de l'Administració de l'Estat, així com a la normativa i distribució dels recursos dels marcs comunitaris de suport i programes operatius del Fons Social Europeu.
Presentació de sol·licituds i documentació
39.1 Les sol·licituds de les subvencions o ajuts s'han de presentar segons el model normalitzat que estarà a disposició de les persones interessades a la pàgina web de l'Oficina de Gestió Empresarial del Departament d'Empresa i Ocupació [URL], a la pàgina web del Departament d'Empresa i Ocupació de la Generalitat de Catalunya [URL] o a la pàgina web de l'Oficina Virtual de Tràmits [URL].
39.2 Les sol·licituds han d'anar adreçades al/a la director/a general de d'Economia Social i Cooperativa i Treball Autònom, acompanyades de la documentació que preveuen aquestes bases reguladores, i s'han de presentar, dins el termini que estableixi la convocatòria, a la Xarxa d'Oficines de Gestió Empresarial (OGE), que es poden consultar a la pàgina web [URL].
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992).
39.3 Les sol·licituds s'han de presentar, dins del termini establert a la convocatòria, en les formes indicades a l'apartat anterior i han d'anar acompanyades amb la documentació següent:
a) Fotocòpia compulsada de la targeta d'identificació fiscal i autorització del representant legal per a la comprovació del document d'identitat de la persona que actua en nom i representació de la persona jurídica sol·licitant.
b) Còpia compulsada del document acreditatiu de poders per actuar com a representant legal de l'empresa.
c) Declaració de compliment de la quota de reserva per a la integració social de les persones amb discapacitat, establerta en un 2% per a les empreses amb 50 o més treballadors/es, o declaració conforme s'apliquen les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts, el Reial decret 364/2005, de 8 d'abril, i el Decret 246/2000, de 24 de juliol.
d) Declaració expressa conforme no ha estat sancionat/ada, en resolució ferma, en els últims tres anys, per la comissió d'infracció greu en matèria d'integració laboral de persones amb discapacitat, o molt greu en els últims cinc anys, en matèria social o en matèria de prevenció de riscos laborals, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
e) Declaració conforme el local, sala, obra, establiment o centre de treball compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Declaració expressa conforme no s'incorre en cap dels supòsits previstos a l'article 13 de la Llei 38/2003, de 17 de novembre, general de subvencions.
g) Declaració responsable d'estar al corrent del pagament de les obligacions amb la Tresoreria General de la Seguretat Social, de les obligacions tributàries amb l'Estat i amb la Generalitat de Catalunya.
h) Full de domiciliació bancària degudament emplenat, d'acord amb l'imprès del Departament d'Economia i Finances de la Generalitat de Catalunya, disponible a l'adreça d'Internet http://www.gencat.cat/economia/serveis/models/index.html.
i) Declaració de l'existència d'altres subvencions o ajudes públiques i/o privades, nacionals o internacionals, per al mateix concepte, amb indicació del programa al qual s'acullen, de la quantia sol·licitada, del percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver-se 'n sol·licitat d'altres, caldrà adjuntar una declaració responsable en aquest sentit.
j) Declaració conforme disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals, el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
k) Declaració de complir amb l'obligació, d'acord amb els agents socials, d'indicar els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, d'acord amb la disposició addicional setena de la Llei 5/2008, de 24 d'abril, del dret de les dones a eradicar la violència masclista que afegeix un nou apartat 7.
l) Igualment, caldrà adjuntar a la sol·licitud la documentació específica que es determini per a cada programa, en les respectives convocatòries.
39.4 Les anteriors declaracions dels apartats c), d), e), f), g), i), j), k), m) s'inclouen dins de l'imprès de sol·licitud, així com l'autorització per a la comprovació de les dades del DNI de l'apartat a) del paràgraf anterior.
El fet de presentar la declaració responsable faculta l'Administració per fer les comprovacions necessàries per verificar la conformitat de les dades declarades.
La signatura de la sol·licitud implica l'autorització al Departament d'Empresa i Ocupació per tal que pugui fer les comprovacions en relació amb el compliment de les obligacions tributàries i de la Seguretat Social.
39.5 A la sol·licitud del programa 1: s'haurà d'adjuntar la documentació següent:
a) Projecte explicatiu i detallat de l'acció d'acord amb els criteris de valoració fixats en l'article 13 d'aquesta Ordre.
b) Detall de l'import sol·licitat on constin les despeses associades al projecte, segons el model de la sol·licitud.
c) Titulació acreditativa i/o experiència dels tècnics contractats per al desenvolupament del projecte.
39.6 Per al Programa 2, s'ha d'adjuntar, a més de la documentació genèrica indicada en aquest article, la següent:
a) Còpia del document d'identitat o NIE de la persona treballadora contractada.
b) Còpia compulsada del contracte de treball degudament comunicat a les oficines del SOC.
c) Còpia de l'alta a la Seguretat Social de la persona treballadora.
d) Conveni d'inserció subscrit entre la persona treballadora i l'empresa d'inserció.
e) Informe de la persona treballadora en procés d'inserció d'una empresa d'inserció.
f) Declaracions i autorització de les persones treballadores de les empreses d'inserció.
En el supòsit que la persona contractada no sigui destinatària de l'RMI i pertanyi a d'altres col·lectius en situació o greu risc d'exclusió, caldrà aportar també la documentació següent:
g) Certificació de la situació d'exclusió en la qual es troba la persona treballadora en procés d'inserció emesa pel corresponent servei social especialitzat o d'atenció primària.
39.7 En el cas de documents que ja es trobin en poder del Departament d'Empresa i Ocupació, en aplicació del que preveu l'article 35.f) de la Llei 30/1992, de 26 de novembre, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant del qual es va presentar la documentació.
En el cas que sí que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
39.8 Si la sol·licitud no reuneix els requisits establerts en aquest article, es requerirà l'empresa sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
El termini per a la presentació de sol·licituds per als programes previstos en aquesta Ordre serà de 5 dies hàbils a partir de l'endemà de la seva publicació al DOGC.
41.1 El procediment de concessió és el de concurrència competitiva per al programa 1, i el de concurrència no competitiva per el programa 2, d'acord amb el que disposa l'article 9 de la present Ordre.
41.2 La instrucció del procediment de concessió correspon a la Subdirecció General de Polítiques Empresarials i Laborals per a la Diversitat.
41.3 L'avaluació i comparació de les sol·licituds es realitzarà d'acord amb els criteris objectius d'atorgament indicats a cada base específica d'aquesta Ordre.
41.4 El/la subdirector/a general de Polítiques Laborals i Empresarials per a la Diversitat elevarà la proposta de resolució al/a la director/a general d'Economia Social i Cooperativa i Treball Autònom, el/la qual emetrà la resolució que correspongui degudament motivada, amb el tràmit d'audiència previ, del qual es podrà prescindir quan no figurin en el procediment ni es tinguin en consideració altres fets o altres al·legacions o proves que les presentades pels interessats.
41.5 Pel programa 1 el termini màxim per resoldre i notificar la resolució de subvenció serà de dos mesos, comptadors des de l'endemà de la data de finalització del termini de presentació de la sol·licitud, i pel programa 2 aquest termini serà de dos mesos, comptadors des de l'endemà de la data de presentació de la sol·licitud.
41.6 Les resolucions de les subvencions previstes en aquesta Resolució es notificaran a la persona interessada d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
Contra aquestes resolucions, que no exhaureixen la via administrativa, es pot interposar recurs d'alçada davant el/la secretaria d'Ocupació i Relacions Laborals en el termini d'un mes a comptar de l'endemà de la recepció de la notificació de la mateixa, sens perjudici del que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa (BOE núm. 167, de 14.7.1998).
Termini d'execució dels projectes i de justificació de la subvenció
42.1 El termini d'execució per al programa 1, es podrà iniciar des de l'1 de gener de l'any en curs i finalitzarà, com a màxim, el 31 de desembre de 2012.
L'acció s'haurà d'iniciar com a màxim en el termini d'un mes des de la notificació de la resolució de concessió.
42.2 El termini d'execució per al programa 2 serà de tot l'any, inclòs el darrer trimestre de l'any anterior a la presentació de la sol·lcitud, i finalitzarà, com a màxim, el 31 de desembre de 2012, sens perjudici de que es prorrogui en exercicis pressupostaris posteriors fins assolir, com a màxim i de manera acumulativa, un total subvencionat de 30 mesos, amb la sol·licitud anual prèvia del beneficiari de la subvenció.
42.3 El termini de justificació del programa 1 serà de 2 mesos, comptadors des de la finalització del programa.
42.4 El termini de justificació del programa 2 serà de 2 mesos, comptadors a partir del 31 de desembre de l'any de presentació de la sol·licitud.
En tot el que no preveuen expressament aquestes bases són d'aplicació els preceptes continguts al capítol 9 de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Es deroga la disposició següent:
Ordre TRE/509/2009, de 2 de novembre, per la qual s'aproven les bases reguladores per a la concessió d'ajuts i subvencions als programes d'igualtat d'oportunitats en el treball: programes laborals per a la diversitat (DOGC núm. 5514, de 26.11.2009) en tot allò que faci referència als programes B3 i B4.
Els expedients de subvenció que es trobin en tràmit en el moment en què entri en vigor aquesta Ordre es regiran per l'Ordre TRE 509/2009 de 2 de novembre.